
Az ujgur nyelv (arab írással cirill írással Yüfyp 

munu, latin betűkkel Uydjur tili) török nyelv, amelyet a Belső- 
Ázsia keleti részén, a főként a kínai Hszincsiang-Ujgur 
Autonóm Területen élő ujgurok beszélnek anyanyelvűkként. A 
mai vagy modern ujgur nyelv megkülönböztetendő az ótörök 
korban, a 8-13. században fénykorukat élő, mára maroknyi 
csoportban fennmaradt sárga ujgurok(wd) vagy jugurok 
nyelvétől. A nyelvet beszélő ujgurok Hszincsiangon kívül 
kisebb számban megtalálhatóak Kína Sanhszi tartományában, 
Kazahsztánban (Almati, Kapsagáj, Zsarkent(w d)), 
Kirgizisztánban (Biskek, Tokmok, Karakol, Os), 
Üzbegisztánban (Ferganai-medence) és Türkmenisztánban 
(Bajrám-Ali(wd)). Az anyanyelvi ujgur beszélők száma A világ 
nyelvei című kiadvány (1999) szerint 7,9 millió, az Ethnologue 
portál szerint 10,4 millió J 1 ! 

Nyelvi változatai 


Történelmileg az ujgur nép törzsi szempontból rendkívül szétdarabolt volt, ennek következményeként 
nyelvük erőteljesen széttagolódott különböző nyelvjárásokra. A 20. századtól, az irodalmi ujgur nyelv 
kialakulásával és a tömegkommunikáció fejlődésével párhuzamosan a nyelvjárási különbségek megkoptak 
ugyan, de két fő dialektus - mindegyikük további nyelvjárási csoportokkal -, valamint két, a főbb 
csoportoktól elszigetelt tájnyelvi változat ma is megkülönböztethető. Ezek a következők: 

■ Déli ujgur nyelvjárás a Tarim-medence déli és nyugati részén. Nyelvjárási csoportjai: 

■ a Kasgar, Jarkend(wd) és Jengi-Hiszar(wd) környéki; 

■ a Hőtan, Kerija(wd) és Csercsen(wd) vidéki; 

■ Akszu(wd) körzete. 






































■ Északi ujgur nyelvjárás a Tarim-medence északi és keleti részén. Ezt a nyelvi változatot 
beszélik a Kínán kívül, az egykori szovjet tagköztársaságok területén élő ujgurok is. 
Aldialektusai: 

■ a Kucsa(wd), Karasár(wd), Turpan és Komul környéki; 

■ az Ili folyó mentén beszélt kuldzsai nyelvjárás. 

■ Lop-nóri nyelvjárás a Lop-tó környékén, amelyet számottevő kipcsak nyelvi(wd) hatás ért. 

■ Choton dialektus, mintegy kétezer anyanyelvi beszélője a nyugat-mongóliai Uvsz-tó déli 
előterében él, nyelvük kirgiz és türkmén elemekben bővelkedik. 

Az irodalmi ujgurt a Kasgar és Jarkend vidéki déli dialektus alapján dolgozták ki. Az ujgur írásbeliségen 
belül a szépirodalmat elsősorban a lírai alkotások bősége jellemzi, az ismertebb korai ujgur költők közé 
tartozik Abdulhaj Muhammadi (1900-1938), Gmer Muhammadi (1906-1931) és Iszmail Szattarov (1924- 
1944). 

Ábécéje és hangtana 


Az ujgurok egységes ábécével nem rendelkeznek. A kínai ujgurok többnyire egy módosított arab írást 
használnak, míg a volt szovjet területeken élők 1947 óta egy szintén módosított cirill ábécét követnek. Ezek 
mellett 1959-ben kidolgoztak egy latin betűs írásváltozatot, amely azonban nem honosodott meg széles 
körben. Az ujgur ábécé betűit az alábbi táblázat ismerteti. 

A mai ujgur nyelv kialakulásához jelentősen hozzájárult az irodalmi csagatáj nyelv(wd), emellett fejlődésére 
hatottak a kelet-belső-ázsiai kazak, kirgiz és üzbég nyelvjárások, valamint az iráni nyelvek és a kínai. 
Magánhangzórendszerében nyolc hang található meg, ezek: a, d, e, i, o, e, u, ü. Sajátossága, hogy - az 
üzbéghez hasonlóan - az ujgur nyelv hangkészletéből kikopott a török nyelvekre jellemző veláris z, valamint 
a törökségi magánhangzó-harmónia felborulásával járó a > á/e és u > Ú/ü hangváltozás. A mássalhangzó¬ 
rendszer területén a törökségi szókezdő k és t zárhangot q réshang váltotta fel, magánhangzóközi állásban 
pedig a k > xk és t > xt változás figyelhető meg. Az ujgur nyelv huszonhat mássalhangzója közül 
speciálisabbak a veláris k, a palatális /^, az h és a t] hang, valamint a nazális ng. 




Alaktana 


Az ujgur az agglutináló nyelvek közé tartozik. Az alábbi táblázat a névszóragozás főbb eseteit mutatja be. 

Ujgur tőszámnevek 

1 -bir; 2 - ikki; 3 - üq; 4 - tért ; 5 - 
bex; 6 - alté; 7 -yette; 8 - sekkiz; 
9 - tok,k,uz] 10 - on; 20 - z,igirmd; 
50 - ellik; 100 -yüz; 1000 - ming 


A birtokos személyragozás más törökségi nyelvek mintázatát követi: k,iz ’lány’; k,izim ’lányom’; k,izing 
'lányod’; k,izi ’lánya’; /pzzmzz 'lányunk’; k;izinglar ’lányotok’; /p'zz ’lányuk’. Megjegyzendő, hogy a többes 
szám második esetében megkülönböztetik a formálisabb, magázó ragozást: k,izingiz ’az ön lánya’. A 
melléknevek középfokát a -rak;, -rek toldalékkal fejezik ki: k;ara ’fekete’ -> Iparúra k; 'feketébb’; k,imnet 
’drága’ -*• k;imnetrek ’drágább’. A felsőfokot az eng prefixummal képzik: eng k,ara 'legfeketébb’, eng 
k,imnet 'legdrágább’. A melléknévvel kifejezett jelentés nyomatékosítására gyakran élnek a más török 
nyelvekre is jellemző részleges kettőzéssel, például k;attif; 'kemény’ -* k;ap-k;attik; 'nagyon kemény’. 

Igerendszerének egyik legfontosabb sajátossága az összetett igék használata, például turup túr mák; 
'megvárni’ ( turup 'állva’ + turmak; ’állni’), ixlep qik;armak; 'létrehozni’ (ixlep 'dolgozva’ + qik;armak; 
'kihozni, kiszállítani’), ravan bolmak; 'útra kelni’ ( ravan 'induló, menő’ + bolmak, ’lenni’). Igeragozásuk 
egyik sajátossága öt múlt idejű esetragozás. Ezek közül a leggyakrabban használt a határozott múlt, ahol a - 
di, -du, -ti, -tu esetragok az igető és a személyrag közé ékelődnek be: keldim 'jöttem’, kelding ’jöttél’, keldi 
’jött’ stb. A lezárt múltat, amelyet abban az esetben használnak, amikor az ige által kifejezett cselekvést, 
történést követően hosszabb idő telt el, a -yan, -gén, -k,an, -k,en esetragok jelzik, itt a személyragozás 
helyett a személyes névmás kitétele jelzi az alanyt: mén kérgén ’én láttam (régen)’. Utóbbi szerkezethez 
járulhat a -du rag, valamint a személyes névmás is a szerkezet végére kerül, ezzel a múlt idejű cselekvés 
körüli kételyt, bizonytalanságot fejezik ki: kergendumen 'talán láttam, mintha láttam volna’. A 
hagyományosabb elbeszélő múltat a -pti-, -ptu- affixummal és szintén a személyragként hátravetett 
személyes névmással képezik: yeziptimen ’írám, írék’. A múltbeli cselekvés intenzitását, gyakoriságát az 
egyébként a jövő idejű ragozásra jellemző -ar, -er raggal és a létige ( emek, ’lenni’) ragozott alakjával fejezik 
ki, a szerkezetet gyakran összevonják: yazar edim > yazattim 'írogattam, irkáltam’. A jelen idő jelei az igető 
és a szóvégi személyrag közé ékelődő -a, -e, -j: ok;ujmen 'olvasok’, ok;ujsen 'olvasol’ stb. 

Mondattana 

Az ujgur nyelv szórendje szigorú. Jelzős szerkezetekben a jelző minden esetben megelőzi a jelzett szót: k;izil 
'piros, vörös’, sak;al 'szakáll' > k;izil sak;al 'vörös szakáll’. A mondat szórendje az SOV (alany, tárgy, ige) 
mintát követi, azaz a mondat vagy tagmondat az igével zárul. 

Jegyzetek 


Nyelvtani 

eset 

Esetrag 

Alapalak 

Ragozott alak 

Tárgyeset 

-ni 

tege 'teve' 

tegeni 'tevét' 

Birtokos 

eset 

-ning 

mektep 

'iskola' 

mektepning ’az 
iskolának a’ 

Részes 

eset 

-ka, -ke, -ya, 
-93 

turumtay 

'vércse’ 

tűmén 

'tízezer' 

turumtayka 
'vércsének' 
tűm enge 'tízezernek' 

Locativus 

-da, -de, -ta, 

-te 

tor 

'halászháló' 
eyik ’ürü’ 

torda 'halászhálóban' 
eyikte ’ürün’ 


1. Uyghur. (https://www.ethnologue.com/lang 


uage/uicQ Ethnologue (Hozzáférés: 2019. 







júl. 18.) 


Források 


■ A világ nyelvei. Főszerk. Fodor István. Budapest: Akadémiai. 1999. 1465-1468. o. 
ISBN 9630575973 


A lap eredeti címe: „https://hu.wikipedia.org/w/index.php?title=Ujgur_nyelv&oldid=22476126” 

